**Latvijas Motosporta Federācijas**

Enduro komisijas sēdes protokols Nr.\_\_\_/2017

Rīgā, Dzērbenes ielā 27

2017.gada 10.aprīlī

Sēdes sākums plkst. 18:15

Sēdes beigas plkst. 21:30

* Sēdi vada Kaspars Ērkulis
* Sēdi protokolē Liene Apšvalka

**Sēdē piedalās:**

|  |  |  |  |
| --- | --- | --- | --- |
| 1. | Komisijas vadītājs | Kaspars Ērkulis | Piedalās |
| 2. | Komisijas loceklis | Pēteris Sliede | Piedalās |
| 3. | Komisijas loceklis | Artūrs Robežnieks | Piedalās |
| 4. | Komisijas loceklis | Mārtiņš Lagzdiņš | Piedalās |
| 5. | Komisijas locekle | Liene Apšvalka | Piedalās |

**Sēdes darba kārtības jautājumi, lēmumi:**

1. **Apstiprināt pēdējās izmaiņas Enduro, Enduro Sprinta un Cross Country gada nolikumos, kas saistītas ar Hobiju un C klases dalības nosacījumiem sacensībās.**

P.Sliede ziņo par izmaiņām gada nolikumos.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Apstiprināt izmaiņas gada nolikumos, kas attiecās uz Hobiju un C klases dalībniekiem.

1. **Apstiprināt Enduro, Enduro Sprinta un Cross Country sacensību nolikumu formas.**

P.Sliede iepazīstina ar nolikumu formām. Komisija izskata sacensību nolikuma formas pareizu sagatavošanas un publicēšanas kārtību.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Apstiprināt Enduro, Enduro Sprinta un Cross Country nolikumu formas. Sacensību organizatoriem uzlikt par pienākumu sagatavot sacensību nolikumu atbilstoši komisijas apstiprinātajām formām. Aizpildīto formu organizatoram nosūtīt P.Sliedem elektroniski: peteris.sliede@gmail.com, izskatīšanai un pārbaudei. Pēc nolikuma pārbaudes un konstatēšanas, ka nolikums atbilst visiem noteikumiem, P.Sliede nosūta aizpildītu nolikumu K.Kuļikovam un publicēšanai LaMSF mājas lapā. Publicēt nolikumu drīkst tikai tad, ja tas saņemts no P.Sliedes ar atzīmi, ka nolikums sagatavots publicēšanai. Organizatoram parakstītu sacensību nolikuma oriģinālu nogādāt LaMSF birojā Dzērbenes ielā 27, Rīgā, apstiprināšanai.

1. **Norīkot žūriju Enduro Sprint posmam Emburga 22.04.2017.**

K.Ērkulis par Enduro Sprint posma žūrijas priekšsēdētāju ierosina norīkot Romānu Ērkuli.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Par žūrijas komisijas priekšsēdētāju Latvijas kausa 2.posmam Enduro Sprint Emburga 22.04.2017. norīkot Romānu Ērkuli un K.Ērkulim paziņot viņam komisijas lēmumu.

1. **Žūrijas darba organizācija 2017.gada sezonai.**

K.Ērkulis ierosina turpmākajos LaMSF kalendārā iekļautajos Enduro, Enduro Sprinta, Cross Country sacensību posmos Latvijā par žūrijas komisijas priekšsēdētāju nozīmēt Romānu Ērkuli. Gadījumos, kad R. Ērkulis nevar pildīt šo amatu, pilnvarot viņu nozīmēt citu personu šajā amatā. Uzdot R.Ērkulim pirms katra sacensību posma sazināties ar posma organizatoru, informēt par nozīmēto žūrijas komisijas priekšēdētāju un saskaņot žūrijas sastāvu.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Pilnvarot R.Ērkuli pirms katra Enduro, Enduro Sprint, Cross Country sacensību posma sazināties ar posma organizatoru un nozīmēt žūrijas sastāvu.

1. **Par Lietuvas kausa 2.un 3. Posma Enduro Sprintā rīkošanu Latvijas Enduro Sprinta posmos Emburgā 22.04.2017. un Vidrižos 29.07.2017.**

Piedāvāt Lietuvas kausa 2.un 3.posmu Enduro Sprintā rīkot Latvijas Enduro Sprinta posmos Emburgā un Vidrižos. A.Robežnieks sazinājās ar Lietuvas Enduro komisijas pārstāvi, kurš informēs Enduro komisiju līdz 13.04.2017., pēc lēmuma Lietuvas Enduro komisijā.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Pie nosacījuma, ka Lietuvas Enduro komisija nolemj Lietuvas kausa 2.un 3.posmu Enduro Sprintā rīkot Latvijas Enduro Sprinta posmos Emburgā un Vidrižos, komisija atbalsta, ka Lietuvas kausa 2.un 3. Posms Enduro Sprintā attiecīgi tiek rīkots 22.04.2017. Emburgā un 29.07.2017. Vidrižos. Pēc saskaņošanas ar Lietuvas Enduro komisiju, veikt nepieciešamās izmaiņas sacensību kalendārā.

1. **Par grozījumiem gada nolikumos un sacensību nolikumos, kas nosaka obligātu pieņemšanas – nodošanas akta kopijas un sacensību nolikuma atrašanos pie sacensību oficiālā stenda.**

K.Ērkulis ierosina grozījumu izdarīšanu Baltijas atklātā individuālā čempionāta, Baltijas kausa, Baltijas atklātā klubu komandu čempionāta, Latvijas atklātā individuālā čempionāta, Latvijas kausa un Latvijas atklātā klubu komandu čempionāta 2017.gada nolikumā, Baltijas kausa un Latvijas kausa Enduro Sprinta 2017.gada nolikumā un Baltijas kausa un Latvijas kausa 2017.gada nolikumā un attiecīgi sacensību nolikumos. Minēto jautājumu izskatīt nākamajā komisijas sēdēt, apspriežot konkrēta formulējuma iestrādi iepriekš minētajos nolikumos.

1. **Ivo Šteinberga un Latvijas delegācijas dalība “The International Six Days Enduro (ISDE)”, komisijas iespējamais atbalsts.**

K.Ērkulis ziņo. Mutiski saņemta informācija no Ivo Šteinberga par Latvijas delegācijas iespējamo pieteikumu “The International Six Days Enduro (ISDE)”. Lai precizētu aktuālo informāciju, uzaicināt uz komisijas sēdi Ivo Šteinbergu prezentēt vīziju un iespējamo Latvijas delegāciju “The International Six Days Enduro (ISDE)”.

**6. Par iespējamo komisijas atbalstu J.Vinteram un E.Siliņam licenču izdevumu apmērā dalībai Eiropas čempionātā Enduro.**

K.Ērkulis ziņo par neskaidro finanšu situāciju LaMSF. Jautājums tiek atlikts līdz LaMSF un Enduro komisijas finansiālā stāvokļa noskaidrošanai.

1. **Apdrošināšanas maksas segšana Enduro, Enduro Sprinta un Cross Country sacensību organizatoriem.**

K.Ērkulis iesaka 2017.gada sezonai atteikti komisijas atbalstu sacensību organizatoriem Civiltiesiskās apdrošināšanas maksas segšanai. P.Sliede ierosina noskaidrot no Kaspara Kuļikova Civiltiesiskās aprosināšanas izmaksas visai sacensību sezonai visām Enduro komisijas rīkotajām sacensībām, ja minēto apdrošināšanu apmaksā Enduro komisija visai 2017.gada sezonai. Uzdot P.Sliedem noskaidrost no Kaspara Kuļikovska Civiltiesiskās apdrošināšanas izmaksas 2017.gada sacensību sezonai.

1. **Luīzes Mīkstās darba pienākumi sadarbojoties ar Enduro komisiju.**

Precizēt Luīzes Mīkstās darba pienākumus. Uzdot M.Lagzdiņam sazināties ar Luīzi Mīksto un uzaicināt L.Mīksto uz komisijas sēdi. M.Lagzdiņam un L.Mīkstai sagatavot PR plānu prezentēšanai Enduro komisijai.

1. **Par sacensību trases pieņēmēja izmaksu segšanu.**

K.Ērkulis prezentē ideju par Trases pieņēmēja izdevumu apmēru. Komisija iesaka diferencēt izmaksu apmēru Enduro, Enduro Sprintā un Cross Country, ņemot vērā sacensību apmēru. Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Trases pieņēmējam kompensēt izdevumus, kas saistītas ar trases pieņemšanu sekojošā apmērā:

Enduro – 70 Eur apmērā;

Enduro Sprints – 50 Eur apmērā;

Cross Country – 35 Eur apmērā.

Papildus minētajam kompensēt degvielas izdevumus nokļūšanai līdz sacensību vietai pēc vienošanās un veicamā attāluma, kā arī nodrošināt trases pieņēmējam tehniku pienākuma izpildei. Visus izdevums trases pieņēmējam kompensē organizators, kuram ir tiesības, vienojoties ar konkrētās sacensības žūrijas priekšsēdētāju, ieteikt personu trases pieņemšanas veikšanai. Tehniku trases pieņēmējam nodrošina konkrētā sacensību posma organizators.

1. **Izdevumu segšana žūrijas komisijas priekšsēdētājam.**

K.Ērkulis iesaka diferencēt žūrijas komisijas priekšsēdētāja izdevumu segšanas apmēru attiecīgi pēc sacensību apmēra.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: žūrijas komisijas priekšsēdētājam kompensēt izdevumus:

Enduro – 70 Eur apmērā;

Enduro Sprints – 35 Eur apmērā;

Cross Country – 35 Eur apmērā.

Papildus minētajam nodrošināt naktsmājas Enduro sacensību posmos. Minētos izdevumus sedz konkrētā posma organizators, kā arī naktsmājas nodrošina konkrētā Enduro posma organizators.

1. **Trases pieņēmēja atbildība par trases atbilstību noteikumiem.**

K.Ērkulis ierosina ieviest atbildību trases pieņēmējam par pieņemtās trases atbilstību noteikumiem. A.Robežnieks dalās pieredzē kā tiek risināts minētais jautājums Eiropas čempionāta posmos.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Noteikt, ka trases pieņēmējs ar savu parakstu apliecina, ka trase atbilst visiem noteikumiem un ir atbilstoši sagatavota sacensībām. Uzdot P.Sliedem iestrādāt minēto esošajā dokumentā.

1. **M.Lagzdiņš prezentē atbalsta piesaisti Enduro komisijai.**

M.Lagzdiņš prezentē ideju par iespēju piesaistīt sponsorus un atbalstītājus gan Enduro komisijai, gan sacensību posmiem. M.Lagzdiņš izsūtīs elektroniski sagatavoto prezentāciju komisijas locekļiem un izstrādās dokumentus vienotam piedāvājumam sponsoriem, diferencējot ģenerālsponsora piedāvājums, sponsora piedāvājums un atbalstītāja piedāvājums. Kopīgi ar komisiju izveidos piedāvājuma apmēru katram atbalsta veidam.

1. **M.Sila atteikums organizēt Enduro posmu 03.06. un 04.06.2017. Zantē.**

K.Ērkulis ziņo, ka saņemts mutisks apstiprinājums par M.Sila atteikumu organizēt Enduro posmu Zantē 2017.gada 3. un 4.jūnijā un Enduro Sprinta pārcelšanu uz 04.06.2017. Minētais Enduro posms kalendārā tika apstiprināts kā Latvijas čempionāta 1.posms, Lietuvas čempionāta 1.posms un Baltijas čempionāta 1.posms. Uzdot K.Ērkulim sazināties ar M.Silu par oficiāla iesnieguma iesniegšanu Enduro komisijai ar atteikumu rīkot Enduro posmu Zantē un Enduro Sprinta datumu maiņu.

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Enduro Sprinta Zante datumu maiņu uz 03.06.,

1. **Par Enduro Kuldīga, kas notiks 26.08. un 27.08.2017., Baltijas čempionāta un Lietuvas čempionāta statusu piešķiršanu.**

Pamatojotie uz to, ka M.Sils atteicies organizēt Enduo posmu Zantē, virzīt Enduro Kuldīga 26. un 27.08.2017. Baltijas čempionāta un Lietuvas čempionāta statusam. L.Apšvalkai sazināties ar Lietuvas un Igaunijas Enduro komisijas pārstāvjiem par iespējamajām izmaiņām. Lēmumu par Kuldīgas posma statusa maiņu pieņemt pēc informācijas saņemšanas no Lietuvas un Igaunijas pārstāvjiem.

1. **Enduro komisijas oficiālā e-pasta izveidošana.**

K.Ērkulis ierosina izveidot oficiālu Enduro komisijas e-pastu.

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Apstiprināt oficiāla Enduro komisijas e-pasta izveidi ar sākumu info@, M.Lagzdiņam sazināties ar Kasparu Kuļikovski par e-pasta izveidi.

1. **Jauna apbalvošanas banera izstrāde.**

K.Ērkulis ierosina izstrādāt jaunu Enduro komisijas apbalvošanas sienu (baneri), jo iepriekšējais neatbilst esošajai situācijai. Uzdot M.Lagzdiņam izstrādāt apbalvošanas sienas dizainu un tāmi.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Apstiprināt jaunas apbalvošanas sienas (banera) izstrādi Enduro komisijai, uzdot M.Lagzdiņam sagatavot tāmi un izstrādāt dizainu.

1. **Mājas lapas izveide Enduro komisijai.**

K.Ērkulis ierosina izstrādāt patstāvīgu mājas lapu Enduro komisijai. A.Robežnieks ziņo, ka kādreiz tika izveidota neatkarīga komisijas mājas lapa. Tika noskaidrots, ka mājas lapa un domēns endurosports.lv pieder Enduro komisijai.

Balsojums:

**PAR** – K.Ērkulis, P.Sliede, A.Robežnieks, M.Lagzdiņš, L.Apšvalka

Lēmums: Saglabāt patstāvīgu Enduro komisijas mājas lapu. Noskaidrot visas detaļas, kas nepieciešamas, lai mājas lapu varētu uzlabot un administrēt.

**Nākamā komisijas sēde plānota 2017.gada 24.aprīlī plkst.:18:00**

Iesniegumus un ierosinājumus komisijas sēdei iesūtīt L.Apšvalkai (e-pasts: liene.apsvalka@gmail.com) līdz 21.04.2017.

Enduro komisija:

K.Ērkulis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_komisijas priekšsēdētājs

P.Sliede \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_komisijas loceklis

A.Robežnieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_komisijas loceklis

M.Lagzdiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_komisijas loceklis

L.Apšvalka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_komisijas locekle